Byrettens dom i sag om varmeregnskab i lejemål ændres, således at lejeren tilpligtes at anerkende at skylde udlejer 1.823,86 kr. med tillæg af procesrente, og lejeres tilpligtes at anerkende, at... Vis mere
Ret: Østre Landsret (2. instans)
Faggruppe: Civilsag — Boligretssag
Sagsemner: Aftaler;
Lejeret;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 27. januar 2006 af Østre Landsrets 19. afdeling

(landsdommerne Hans Chr. Thomsen, Jon Fridrik Kjølbro og Anna-

Christina Langmaack (kst.)).

19. afd. a.s. nr. B-2565-04:

Udlejer I/S v/

Person 3 og

Person 2

(advokat Michael Rasmussen)

mod

Lejer

(advokat Michael Holsting)

Københavns Byrets dom af 27. november 2003 (BS 1C-15311/02) er

med Procesbevillingsnævnets tilladelse anket af Udlejer I/S

v/Person 3 og Person 2 med påstand som for byretten om, at

indstævnte tilpligtes at anerkende at skylde appellanten

1.823,86 kr. med tillæg af procesrente fra sagens anlæg til

betaling sker, og at indstævnte tilpligtes at anerkende, at

det af appellanten aflagte varmeregnskab for perioden 15.

oktober 2001 til 31. marts 2002 for indstævntes lejemål

Adresse 2, København, er



/

- 2 -

korrekt. Appellanten har endvidere nedlagt påstand om frifin-

delse for indstævntes selvstændige påstand.   

Indstævnte, Lejer, har påstået stadfæstelse.

Forklaringer:  

Der er i landsretten afgivet forklaring af indstævnte.

Lejer har forklaret blandt andet, at han driver fire

skobutikker, hvoraf den ene drives fra det af sagen om-

handlede lejemål. Da han forhandlede med den tidligere lejer

om overtagelse af lejemålet, blev der ikke talt om opvarmning

og varmt vand. Han fik oplyst lejens størrelse og fik vistnok

også oplyst, at der blev betalt a conto varme. Han mener ikke,

at han fik udleveret den tidligere lejers varmeregn-skab. Han

besigtigede lejemålet men bemærkede ikke, at der ikke var

radiatorer. Der var installeret en blæser over ind-gangsdøren

til butikken, men han var ikke klar over, hvordan lejemålet

var opvarmet. Det viste sig, at blæseren benyttede

elektricitet. Da han indgik lejeaftalen med udlejer, gik han

ud fra, at der var installeret varme, og at den fungerede. Han

fik af et firma leveret og installeret et klimaanlæg, og det

var firmaet, der gjorde ham opmærksom på, at der ikke var

radiatorer i lejemålet. Foruden klimaanlægget benytter han

lejlighedsvis mobile radiatorer for at opvarme lejemålet. Han

er interesseret i at få installeret radiatorer i lejemålet.

Lejemålet har adgang til og benytter et toilet med varmt vand,

der deles med et andet lejemål i ejendommen.   

Procedurer:  

Parterne har i det væsentlige gentaget deres procedure for

byretten.



/

- 3 -

Landsrettens begrundelse og resultat:  

Det følger af erhvervslejekontrakten, at samtlige udgifter

vedrørende ejendommens opvarmning og forsyning med varmt vand

medtages i forbrugsregnskabet, og at de betales af lejer og

fordels efter udlejers bestemmelse efter målere, bruttoetage-

arealer eller rumfang. Endvidere indeholder kontrakten med

bilag en specifikation af de udgifter, der indgår i forbrugs-

regnskabet og den anslåede størrelse heraf. På den baggrund

findes udlejeren at have været berettiget til at kræve beta-

ling for levering af varme og varmt vand som sket, idet det

bemærkes, at lejeren alene er blevet afkrævet en forholdsmæs-

sig andel af udgifterne til ejendommens opvarmning og de i

kontrakten i øvrigt specificerede udgifter vedrørende leve-

ring af varme og varmt vand, ligesom det er ubestridt, at le-

jeren har adgang til varmt vand. Da der således ikke er

grundlag for at tilsidesætte forbrugsregnskabet som påstået af

lejeren, og da udlejerens krav i øvrigt er ubestridt, ta-ger

landsretten appellantens påstande til følge. Med samme

begrundelse tages appellantens påstand om frifindelse for den

af indstævnte nedlagte selvstændige påstand til følge.   

I sagsomkostninger for begge instanser skal indstævnte betale

13.500 kr. til appellanten, hvoraf 1.525 kr. er til dækning af

retsafgift i begge instanser.   

T h i  k e n d e s  f o r  r e t:

Indstævnte, Lejer, tilpligtes at anerkende at skylde

appellanten 1.823,86 kr. med tillæg af procesrente fra sagens

anlæg til betaling sker.   

Indstævnte tilpligtes endvidere at anerkende, at det af ap-

pellanten aflagte varmeregnskab for perioden 15. oktober 2001



/

- 4 -

til 31. marts 2002 for indstævntes lejemål Adresse 2,

København, er korrekt.   

Appellanten, Udlejer I/S v/Person 3 og Person 2, frifindes for

den af indstævnte nedlagte på-stand.   

I sagsomkostninger for begge instanser skal indstævnte, Lejer,

betale 13.500 kr. til indstævnte, Udlejer I/S v/Person 3 og

Person 2.

Det idømte betales inden 14 dage efter denne doms afsigelse.

(Sign.)